Legal Document

Category: 0

Text:
14.ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Δ4γ/3313 της 25 Φεβρ./29 Μαρτ. 1971  (ΦΕΚ Β΄ 228)  Περί εφαρμογής των διατάξεων του άρθρ. 16 του Νόμ. 4467/65 και του Β.Δ. 460/65 δια την αποκατάστασιν θεομηνιοπλήκτων ετών 1950-1970. Έχοντες υπ’ όψιν: α)Το άρθρ. 16 Νόμ. 4467/65. β)Το άρθρ. 3 παρ. 7 Ν.Δ. 4546/66. γ)Το άρθρ. 3 Α.Ν. 4467/65. δ)Το υπ’ αριθ. 460/65 Β.Δ/μα ως ετροποποιήθη και συνεπληρώθη. ε)Τας υπ’ αριθ. Δ4γ/7550/168/2 Μαΐου 1970 και Δ4γ/6574/168/11 Απρ. 1970 αποφάσεις ημών. ς)Την Σ.Α.Σ. 196/71. ζ)την σύμφωνον γνωμοδότησιν Συντονιστικής Επιτροπής Αποκαταστάσεως θεομηνιοπλήκτων ληφθείσαν κατά την υπ’ αριθ. 201/27 Ιαν. 1971 συνεδρίασίν της, αποφασίζομεν: 1.Εγκρίνομεν την εφαρμογήν των διατάξεων των ύπερθεν (α) και (δ) σχετικών δια την εκτέλεσιν ενιαίου προγράμματος στεγαστικής αποκαταστάσεως των εκ των θεομηνιών των ετών 1950-1970 πληγέντων κατοίκων της χώρας, πλην των σεισμοπαθών των ετών 1967-1969 των Νομών Άρτης, Ιωαννίνων, Θεσπρωτίας, Πρεβέζης, Καρδίτσης και Τρικάλων, των θεομηνιοπλήκτων της εκ των σεισμών της 1.5.1967 πληγείσης περιοχής Ηπείρου-Θεσσαλίας και των εκ των σεισμών των ετών 1953-1968 πληγέντων κατοίκων του Νομού Λέσβου περί ων αι υπ’ αριθ. Γ.Λ.Κ. 103123/1636/6 Μαΐου 1967 και ύπερθεν (ε) σχετικαί αποφάσεις ημών. 2.Το πρόγραμμα της στεγαστικής αποκαταστάσεως των ως άνω θεομηνιοπλήκτων θέλει εγκριθή δια κοινής αποφάσεως εκδιδομένης βάσει του ύπερθεν (α) σχετικού. 3.Αι δαπάναι εκτελέσεως του ανωτέρω προγράμματος θα βαρύνουν τας πιστώσεις του έργου 196.000 της ύπερθεν (ς) σχετικής του προϋπολογισμού Δημ. επενδύσεων, του Φορέως 385/5537 του προϋπολογισμού εξόδων του Υπουργείου Κοιν. Υπηρεσιών ως και τας λοιπάς τεθείσας ή τεθησομένας εις την διάθεσιν του Υπουργείου Κοιν. Υπηρεσιών πιστώσεις δια την εφαρμογήν προγραμμάτων στεγάσεως θεομηνιοπλήκτων. 4.Η προς τους δικαιούχους χορηγηθησομένη στεγαστική συνδρομή θα αποτελέση, συμφώνως προς τας διατάξεις του άρθρ. 1 του ύπερθεν (δ) σχετικού κατά ποσοστόν 30% δωρεάν και κατά το υπόλοιπον δάνειον τοκοχρεωλυτικόν εξοφλητέον εντός εικοσαετίας επί επιτοκίω 4%. Η παρούσα δημοσιευθήτω δια της Εφημερίδος της Κυβερνήσεως.  Σελ. 284,02(α) Τεύχος 411-Σελ. 80